**Techninė specifikacija TS\_DMK-1\_V2\_2024\_02**

STAČIAKAMPė KELIŲ Patalpų DŪMŲ KONTROLĖS KANALo sekcija DMK-1

1. **DARBŲ APIBRĖŽIMAS**

Naujai statomų ir modernizuojamų pastatų kelių patalpų dūmų kontrolės kanalų sekcijų įrengimas.

1. **PAGRINDINIAI NORMATYVINIAI DOKUMENTAI**
	1. LST EN 12101-7 Dūmų ir šilumos kontrolės sistemos. 7 dalis. Dūmų kanalo sekcijos.
	2. Dūmų ir šilumos valdymo sistemų projektavimo ir įrengimo taisyklės (PAGD direktoriaus 2013.10.04 įsakymas Nr.1-249).
	3. 2011 m. kovo 9 d. Europos Parlamento ir Tarybos reglamentas (ES) Nr. 305/2011.
	4. Gaisrinės saugos pagrindiniai reikalavimai (PAGD direktoriaus 2010.12.07 įsakymas Nr. 1-338).
	5. Reglamentuojamų statybos produktų sąrašas.
2. **BENDRIEJI NURODYMAI**
	1. Naudojamos sąvokos:

“dūmų kontrolės kanalai” tapatu “dūmų šalinimo ortakiai”, “dūmų ištraukimo kanalai”.

* 1. Dūmų kontrolės kanalai įrengiami iš dūmų kanalų sekcijų. Įrengimui naudojamos papildomos medžiagos ir komplektuojantys gaminiai. Montavimas turi būti atliekamas pagal montavimo instrukcijoje *„DMK montavimo instrukcija MKTechnika\_2023“*  nurodytus reikalavimus. Pagrindiniai reikalavimai pateikiami šioje techninėje specifikacijoje.
	2. Privalomas visų dūmų kontrolės kanalų ženklinimas CE ženklu.
	3. Montuojant ir eksploatuojant dūmų kanalų sekcijas su mineralinės vatos izoliacija, gaminiai turi būti apsaugoti nuo tiesioginio vandens ar kitų skysčių patekimo. Gaminiai montuojami ir skirti naudoti patalpose.
	4. Dūmų kanalų sekcijos, mineralinės vatos izoliacija, tvirtinimo detalės, kiti gaminiai turi būti švarūs, sausi, neužteršti riebalais ar naftos produktais.
	5. Laikytis gamintojų nurodymų ir rekomendacijų transportuojant, sandėliuojant, įrengiant ir eksplotuojant mineralinės vatos gaminius, dūmų kanalų sekcijas, plieninius ortakius, kitas komplektuojančias detales ir gaminius.
1. **ATSPARUMAS UGNIAI - EI60 (ho -ve) S 500multi** (klasifikavimas pagal LST EN 13501-4).

Žymėjimo (klasifikacijos) paaiškinimas:

EI60 - atsparumas ugniai minutėmis (60min.); izoliacija - 80mm U Protect Slab 4.0 Alu1 (Black)

ve ho - sekcija skirta eksploatuoti vertikalioje ir horizontalioje padėtyje;

S - sandarumas dūmams;

500 - didžiausias leistinas slėgis (teigiamas ir neigiamas);

Multi - kelių patalpų dūmų kontrolės kanalo sekcijos;

1. **KELIŲ PATALPŲ DŪMŲ KONTROLĖS KANALO SEKCIJŲ ĮRENGIMAS.**
	1. Detalūs reikalavimai pateikiami montavimo instrukcijoje *„DMK montavimo instrukcija MKTechnika\_2023“.*

### Stačiakampės dūmmų kanalo sekcijos jungiamos į bendrą ortakių sistemą ir sujungimo vietos izoliuojamos mineralinės vatos plokštėmis U Protect Slab 4.0 Alu1 (Black), kurių storis 80mm.

### Izoliacinės plokštės standžiai suglaudžiamos tarpusavyje ir prie ortakio tvirtinamos suvirinimo smeigėmis (storis ≥2.7mm, kepurėlės skersmuo ≥30mm, ilgis ≈izoliacijos storis + ≈2-3mm). Atstumai tarp smeigių ≤260mm, pirmos smeigės atstumas nuo ortakio krašto ar izoliacijos jungties ≤80mm.

### Izoliacinės plokštės kampuose tarpusavyje sutvirtinamos FireProtect sraigtais (ilgis= 2xizoliacijos storis=160mm). Atstumai tarp sraigtų ≤260mm, pirmo sraigto atstumas nuo ortakio ar izoliacijos jungties ≤80mm.

### Dūmų kanalų sekcijų sujungimui yra naudojami flanšiniai pajungimai 30 mm aukščio ir žymimi FL30. Sandarinimui tarp flanšų sujungimo yra naudojama atspari karščio poveikiui tarpinė 20x3 mm Kerafix2000SK, Fiberfrax FT arba analogiškos.

### Horizontaliems ortakiams yra svarbų vatos plokščių orientacija. Šie kanalai turi viršaus identifikavimo papildomą žymėjimą. Viršutinė kanalo plokštė turi dengti visą viršų ir šonines vatos plokštes.

### Įrengiant angas priešgaisrinėse atitvarose ertmė tarp atitvaros ir ortakio ≤50mm. Angos įrengimas pateikiamas montavimo instrukcijoje.

* + 1. Dūmų kontrolės kanalų sekcijos izoliuojamos pilnai (4-ių pusių).
		2. Maksimalus atstumas tarp pakabinimo strypų ≤1500mm.
		3. Didžiausi leisitni dūmų kanalų sekcijų matmenys:

|  |  |  |
| --- | --- | --- |
| Didžiausias kanalo plotis x aukštis, mm | Didžiausias kanalo sekcijos ilgis, mm | Klasifikavimas |
| ≤ 1250x1000 | ≤ 1500 | **EI 60 (ve – ho) S 500 multi** |